ОСНОВНИ  СУД У ТЕСЛИЋУ
Број: 087-0-Су-26-000 027
Теслић, 28.09.2026. године
На основу члана 69. став 1. тачка б), а у вези са чланом 90. став 1. и 3. Закона о јавним набавкама („Службени гласник БиХ“ број: 39/14 59/22 и 50/24), члана 13. став 2. Правилника о јавним набавкама роба, услуга и радова Основног суда у Теслићу број: 087-0-Су-23-000 316 од 11.07.2023. године, предсједница Основног суда у Теслићу Љиљана Микановић, дана 28.09.2026. године доноси:
ОДЛУКУ

Поништава се поступак јавне набавке 23. т. угља за потребе овога суда од добављача „Редеx“ д.о.о. Бановићи ул. 10. Септембра бр. 88 А, за понуђену цијену од 5.873,84 КМ. 
Ова Одлука ступа на снагу даном доношења и објавит ће се на web страници Основног суда у Теслићу, истовремено с упућивањем исте понуђачу који је учествовао у поступку јавне набавке.
Образложење
Поступак јавне набавке угља за потребе овога суда предвиђен је Планом јавних набавки овога суда за 2026. годину. Процјењена вриједност јавне набавке према Плану јавних набавки за 2026. годину је до 6.000,00 КМ без ПДВ-а. Јавна набавка је проведена путем директног споразума.

Позив за достављање понуде упућен је понуђачу „Редеx“ д.о.о. Бановићи, са којим овај суд има коректну сарадњу већ дужи временски период. Понуђач „Редеx“ д.о.о. Бановићи, дана 17.08.2026. године, доставио је овом суду понуду за набавку угља, те је на основу достављене понуде, овај суд дана 18.08.2026. године, донио Одлуку о набавци угља путем директног споразума од пунуђача „Редеx“ д.о.о. Бановићи за понуђену цијену од 5.873,84 КМ без ПДВ-а. Дана 18.08.2026. године, наведена одлука и наруџбеница за набавку угља достављена је пунуђачу „Редеx“ д.о.о. Бановићи.
Дана 25.09.2026. године, пoнуђач „Редеx“ д.о.о. Бановићи ул. 10. Септембра бр. 88 А, доставио је овом суду приједлог за споразумни раскид уговора број: 176-09 од 25.09.2026. године. У приједлогу за раскид уговора, понуђач између осталог наводи да, усљед тренутне ситуације у руднику, нису у могућности реализовати преузете обавезе из уговора о испоруци угља.  Такође, у приједлогу је наведено да је расположивост угља у руднику тренутно веума ограничена, док је производња знатно смањена. Цјелокупна производња угља која се тренутно произведе усмјерава се на приоритетне испоруке Електропривреди, због чега нису у могућности обезбједити уговорене количине за потребе овога суда.  С обзиром на наведено, принуђени су поднијети захтјев за споразумни раскид уговора, како би овај суд могао правовремено обезбједити алтернативног добављача и несметано, односно редовно снадбјевање угљем за потребе обављања дјелатности.
Одредбом члана 69. став 1. Закона о јавним набавкама, прописано је, да се поступак јавне набавке може окончати закључењем уговора о јавној набавци или оквирног споразума или поништењем поступка јавне набавке.

Имајући у виду чињеницу да поступак јавне набавке није окончан закључењем уговора о набавци угља, односно његовом реализацијом, на основу образложеног одлучено је  као у изреци.
                                                                                                           ПРЕДСЈЕДНИЦА СУДА




                                                  Љиљана Микановић
ПОУКА О ПРАВНОМ ЛИЈЕКУ:
У поступку директног споразума жалба није допуштена.

ДОСТАВЉЕНО:

1. Понуђачу
2. Су архива

3. Рачуноводство овога суда


